लवथवती विक्राळा ब्रम्हांडी माळा |
विषें कंठ काळा त्रिनेत्रीं ज्वाळा ||
लावण्यसुंदर मस्तकीं बाळा |
तेथुनियां जळ निर्मळ वाहे झुळझुळा || १ ||

जयदेव जयदेव जय श्री शंकरा |
आरती ओवाळूं तुज कर्पूरगौरा || धृ ||

कर्पुगौर भोळा नयनीं विशाळा |
अर्धांगी पार्वती सुमनांच्या माळा ||
विभुतीचे उधळण शितिकंठ नीळा |
ऐसा शंकर शोभे उअमवेल्हाळा || २ ||

देवीं दैत्यीं सागर मंथन पैं केले |
त्यामाजी अवचित हलहल जे उठिले ||
तें त्वां असुरपणें प्राशन केलें |
नीलकंठ नाम प्रसिद्ध झालें || ३ ||

व्याघ्रांबर फणिवरधर सुंदर मदनारी |
पंचानन मनमोहन मुनिजनसुखकारी ||
शतकोटींचे बीज वाचे उच्चारी |
रघुकुळटिळक रामदासाअंतरी || ४ ||

शंकराची आरती
श्रीविठ्ठलच्या आरत्या
खाली दिलेल्या काही मराठी आरत्या:
दुर्गादेवीची आरती